
Parlamentul României

Camera Deputaţilor

	

	


Comisia pentru sănătate şi familie

Bucureşti, 7 februarie 2023
Nr.4c-10/638
CĂTRE
BIROUL PERMANENT

AL

CAMEREI DEPUTAŢILOR,

Vă înaintăm, alăturat, raportul  asupra proiectului de Lege pentru aprobarea Ordonanței de urgență a Guvernului nr.137/2022 privind stabilirea cadrului instituțional, precum și a măsurilor necesare pentru punerea în aplicarea a prevederilor Regulamentului (UE) 2017/746 al Parlamentului European și al Consiliului din 5 aprilie 2017 privind dispozitivele medicale pentru diagnostic in vitro și de abrogare a Directivei 98/79/CE și a Deciziei 2010/227/UE a Comisiei,  trimis Comisiei pentru sănătate şi familie spre dezbatere, în fond, în procedură de urgență, cu adresa nr.PLx.708/2022 din 9 noiembrie 2022. 
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dr.Nelu TĂTARU

Parlamentul României

Camera Deputaţilor
Comisia pentru sănătate şi familie
Bucureşti, 7 februarie 2023
Nr.4c-10/638
R A P O R T  
asupra  proiectului de Lege pentru aprobarea Ordonanței de urgență a Guvernului nr.137/2022 privind stabilirea cadrului instituțional, precum și a măsurilor necesare pentru punerea în aplicarea a prevederilor Regulamentului (UE) 2017/746 al Parlamentului European și al Consiliului din 5 aprilie 2017 privind dispozitivele medicale pentru diagnostic in vitro și de abrogare a Directivei 98/79/CE și a Deciziei 2010/227/UE a Comisiei (PLx.708/2022)  
În conformitate cu prevederile  art.95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată spre dezbatere, în fond,  cu proiectul de Lege pentru aprobarea Ordonanței de urgență a Guvernului nr.137/2022 privind stabilirea cadrului instituțional, precum și a măsurilor necesare pentru punerea în aplicarea a prevederilor Regulamentului (UE) 2017/746 al Parlamentului European și al Consiliului din 5 aprilie 2017 privind dispozitivele medicale pentru diagnostic in vitro și de abrogare a Directivei 98/79/CE și a Deciziei 2010/227/UE a Comisiei, trimis cu adresa nr.PLx.708/2022 din 9 noiembrie 2022.
Proiectul de lege are ca obiect de reglementare crearea cadrului juridic necesar punerii în aplicare a prevederilor Regulamentului (UE) 2017/746 al Parlamentului European și al Consiliului din 5 aprilie 2017 privind dispozitivele medicale pentru diagnostic in vitro și de abrogare a Directivei 98/79/CE și a Deciziei 2010/227/UE a Comisiei, în contextul îndeplinirii obligațiilor ce revin României, ce rezidă din calitatea sa de stat membru al Uniunii Europene. Astfel, este stabilită autoritatea responsabilă pentru coordonarea aplicării regulamentului în România - ANMDMR, au fost introduse dispoziţii care să asigure transparenţa şi trasabilitatea dispozitivelor medicale pentru diagnostic in vitro, se instituie obligativitatea punerii la dispoziţie, odată cu dispozitivul medical pentru diagnostic in vitro, a instrucţiunilor de utilizare în limba română, se clarifică aspectul referitor la limba în care trebuie redactate informaţiile furnizate de interfaţa echipamentelor cu utilizatorul, ca parte a unui sistem software, se introduce obligativitatea obţinerii consimţământului în cunostinţă de cauză de la pacient sau, după caz, reprezentantului legal, înaintea efectuării testului genetic, se reglementează emiterea certificatului de liberă vânzare pentru dispozitivele medicale pentru diagnostic in vitro, fabricarea dispozitivelor medicale pentru diagnostic in vitro în instituţiile sanitare publice şi private, pentru uzul propriu. De asemenea, proiectul vizează publicitatea dispozitivelor medicale pentru diagnostic in vitro, precum şi reglementarea contravenţiilor şi sancţiunilor aplicabile în situaţia nerespectării acestor dispoziţii.
La întocmirea prezentului raport,  Comisia a avut în vedere:
· avizul favorabil al Consiliului Legislativ (nr.1121/11.10.2022);

· avizul favorabil al Consiliului Economic și Social (nr.6241/4.10.2022);

· avizul favorabil  al Comisiei pentru drepturile omului, culte și problemele minorităților naționale (nr.4c-6/775/16.11.2022);
· avizul favorabil al Comisiei pentru tehnologia informației și comunicațiilor (4c-19/219/23.11.2022);

· avizul favorabil al Comisiei pentru industrii și servicii (nr.4c-3/762/6.12.2022).
Membrii comisiei au dezbătut proiectul de lege și documentele conexe în şedinţa din 6 februarie 2023. La lucrările comisiei au fost prezenţi deputații, conform listei de prezență.
Senatul, în calitate de primă Cameră sesizată,  a adoptat  proiectul de lege  în şedinţa din 7 noiembrie 2022. 
Potrivit dispozițiilor articolului 75 alineatele (1) și (3) din Constituţia României, republicată, Camera Deputaţilor este Cameră decizională.
În raport cu obiectul şi conţinutul său, proiectul de lege  face parte din categoria legilor ordinare. 
În urma finalizării dezbaterilor, membrii Comisiei pentru sănătate şi familie, au hotărât,  cu unanimitate de voturi, să propună plenului Camerei Deputaților, un raport de adoptare a proiectului de lege pentru aprobarea Ordonanței de urgență a Guvernului nr.137/2022 privind stabilirea cadrului instituțional, precum și a măsurilor necesare pentru punerea în aplicarea a prevederilor Regulamentului (UE) 2017/746 al Parlamentului European și al Consiliului din 5 aprilie 2017 privind dispozitivele medicale pentru diagnostic in vitro și de abrogare a Directivei 98/79/CE și a Deciziei 2010/227/UE a Comisiei, în forma adoptată de către Senat.
            PREŞEDINTE,                                        SECRETAR,
          Dr.Nelu TĂTARU                                Liviu-Ioan BALINT 
                                                                        Întocmit,
Consilier parlamentar,Livia Spînu 

